section_heading: Humanoid, Humanoid City Live i Best Of (2009. – 2011.)
paragraph_text: Prvi singl s najnovijeg albuma, "Automatisch" / "Automatic", pušten je 18. odnosno 22. rujna 2009. godine, a slijedio je "Lass uns laufen" / "World Behind My Wall", pušten u prodaju 8. siječnja naredne godine. Za te su dvije pjesme snimljeni i videospotovi, koji su predstavljeni par tjedana prije izlaska singlova. Turneja "Welcome To Humanoid City" imala je 32 europska, 5 južnoameričkih i jedan koncert u Japanu (15. prosinca 2010.). 12. travnja 2010. godine u Mediolanum Forumu u Milanu snimljeni su DVD i live album pod nazivom Humanoid City Live, koji su bili prodaji od 20. srpnja iste godine. Za pjesmu "Dark Side of the Sun" snimljen je videospot s live koncerta u Milanu. Tokio Hotel je održao nekoliko koncerata po Aziji (izvan turneje), uključujući nastup u Maleziji na MTV World Stage Live-u.